ועדת הכלכלה, כנסת 20, פרוטוקול מספר 478, 2017-03-21 09:30

איתן כבל: בוקר טוב, אני פותח את ישיבת הוועדה.

איתן כבל: גברתי מנהלת הוועדה, אדוני היועץ המשפטי, רשמת, דוברים, חבריי חברי הכנסת, אורחים נכבדים, אני רוצה להזכיר לכם שמדובר בהצעת חוק לקריאה שנייה ושלישית.

איתן כבל: איפה אנחנו, אדוני היועץ?

<איתי עצמון: הצעת חוק הגנת הצרכן (תיקון מס' 50) (חובת עוסק להציב מכשיר שקילה במכר טובין לפי משקל).

<איתי עצמון: נותרו שתי סוגיות לבחון.

איתן כבל: העניין של השטח - -

<איתי עצמון: וסוגיית הסנקציות, דהיינו הטלת עיצומים כספיים על עוסקים שיפרו את הוראות התיקון המוצע.

<איתי עצמון: סוגיה שלישית, מועד התחילה.

<איתי עצמון: כרגע, לפי הנוסח, החוק ייכנס לתוקף במועד פרסומו ברשומות.

<איתי עצמון: הוספת סעיף 17ח.

<איתי עצמון: 1.

<איתי עצמון: בחוק הגנת הצרכן, התשמ"א-1981, אחרי סעיף 17ז יבוא: "חובת עוסק להציב מכשיר שקילה במכר טובין לפי משקל.

<איתי עצמון: 17ח.

<איתי עצמון: (א) עוסק שהוא קמעונאי גדול ומציע למכירה טובין לפי משקל שלא ניתן לגביהם שירות שקילה לפני התשלום בעדם יציב במקום עסקו מכשיר שקילה תקין אחד לפחות; מכשיר השקיה יוצב במקום גלוי ונגיש לצרכן וסמוך לטובין האמורים; בסעיף קטן זה, "קמעונאי גדול" – כהגדרתו בחוק קידום התחרות בענף המזון, התשע"ד-2014.

<איתי עצמון: (ב) השר, באישור ועדת הכלכלה של הכנסת, רשאי לקבוע הוראות לעניים סוגי מכשירי שקילה שיוצבו בהתאם להוראות סעיף קטן (א), וכן לקבוע סוגי עוסקים נוספים שיחולו עליהם הוראות אותו סעיף קטן.

<איתי עצמון: " התיקון המוצע לא יחול על כל עוסק כהגדרתו בחוק הגנת הצרכן, אלא רק על עוסק שהוא קמעונאי גדול, דהיינו קמעונאי שמחזיק ב-3 חנויות לפחות, שמחזור המכירות שלו הוא מאוד מאוד גדול, דהיינו עולה על כ-247 מיליון ש"ח בשנה.

<איתי עצמון: כאשר מדובר על קמעונאי שמחזיק בחנויות, ההגדרה של חנות לפי חוק קידום התחרות בענף המזון היא: "מקום לממכר קמעונאי של מזון ומוצרי צריכה, לרבות חנות מקוונת, ובלבד שנמכרים בו דרך קבע ירקות ופירות טריים, חלב ומוצריו ומוצרי ניקיון, ויותר ממחצית ממחזור המכירות שלו הוא ממכירת מזון".

<איתי עצמון: מדובר בקמעונאי שמוכר, בין היתר, ירקות ופירות טריים, חלב ומוצריו ומוצרי ניקיון.

<איתי עצמון: אם יש קמעונאי גדול שמוכר תבלינים ופירות יבשים אבל לא חלב ומוצריו, פירות וירקות טריים, התיקון המוצע לא יחול לגביו.

<איתי עצמון: זאת המשמעות של ההגדרה.

<נמרוד הגלילי: לעניין אם זה חל על כל חנות של קמעונאי גדול, בנוסח הייתה מטרה למגבלה.

<נמרוד הגלילי: היא לא הייתה נכונה, היא הייתה מוגזמת.

<נמרוד הגלילי: אני הוטעיתי.

<נמרוד הגלילי: אני חושב שיש מקום להגביל את השטח.

<נמרוד הגלילי: הייתי חושב ש-500 מטר זה טוב, אבל אני מבין שזו בעיה.

<נמרוד הגלילי: אני חושב שבמינימום של המינימום צריך שהשטח ייקבע על 250 מטר ומעלה.

<נמרוד הגלילי: גם בחוק קידום התחרות יש הגדרה לחנות גדולה - חנות ששטח המכירה שלה הוא לפחות 250 מטר.

<נמרוד הגלילי: אפשר להיצמד להגדרה הזאת.

המטרה היא לא לפגוע בחנות קטנה.

<נמרוד הגלילי: כמו פיצוציות.

חנויות נוחות.

<נמרוד הגלילי: חנויות נוחות של הדלק לא רלוונטיות, כי הן לא קמעונאי גדול על פי חוק קידום התחרות.

יש אחד שכן.

<נמרוד הגלילי: נכון.

<נמרוד הגלילי: אין כמות גדולה של קונים שנכנסת לשם.

התפרצת לדלת פתוחה.

אני חושב שמ-250 מטר ומעלה זה דבר סביר, נורמאלי.

<איתי עצמון: אין בעיה להחיל את התיקון על חנות כהגדרתה בחוק קידום התחרות בענף המזון, שהיא אכן חנות ששטח המכירה שלה הוא לפחות 250 מטר.

נעתיק את ההגדרה לעניין הזה.

<וגיף אליאב: לא הצלחתי לרדת לסוף דעתו של חברי.

<וגיף אליאב: לא מדובר בעוסקים קטנים, בחנויות קטנות, מדובר בסניפים של רשתות גדולות.

<וגיף אליאב: לחלקם יש שטח קטן יותר.

<וגיף אליאב: מהות החוק זה שלצרכן שנכנס יהיו את הכלים לדעת כמה הוא קונה וכו'.

<וגיף אליאב: הרשתות הגדולות נכנסות למושבים.

<וגיף אליאב: תיתכן חנות שמבחינת המטרים תהיה פחות מ-250 מטר.

<וגיף אליאב: יש שם את אותם מוצרים, הצורך הוא אותו צורך.

איתן כבל: אם אני מבין נכון את חבר הכנסת יעקב אשר ואת הכוונה הצרכנית שלו בעניין הזה, לא מדובר בחנויות קטנות כמו מכולות.

איתן כבל: אני לא אלך לדחוף את זה למי שיש לו 1,000 חנויות קטנות ברחבי המדינה.

איתן כבל: את מי זה מעניין שיש לו 1,000 חנויות?

איתן כבל: אם יש מישהו שיש לו מינימרקט שכונתי – אני מכיר כמה כאלה בראש העין - שהמעבר הוא בגודל דומה לחנות של אחת הרשתות הגדולות, שם לא תהיה בעיה.

איתן כבל: המבחן צריך להיות מבחן גודל הסניף, ככה אני חושב.

עבד אל חכים חאג' יחיא: ללא שום קשר למספר החנויות שלו.

איתן כבל: אני לא חושב שזה קשור.

הגדרה של קמעונאי גדול היא הגדרה שחייבת להיות.

יכול להיות מצב של אדם שיש לו חנות גדולה והוא לא קמעונאי גדול.

אין מה לעשות, אותו נפספס.

אנחנו מוגבלים בתוך ההגדרות.

זה היה בתיאום עם משרדי הממשלה.

קיבלתי את זה בגלל ההיגיון שבזה.

איתן כבל: חבר הכנסת אשר, אני רוצה להגיע לתכלית הראויה שלשמה הגשת את החוק, לא כי להם יש הגדרה.

איתן כבל: הבעיה היא לא ההגדרה.

עבד אל חכים חאג' יחיא: מה הקשר למחזור המכירות?

<לאה ורון: הוא מבטא את הגודל.

עבד אל חכים חאג' יחיא: יכול להיות שהוא מוכר דברים אחרים מלבד הפירות והירקות.

איתן כבל: יכול להיות שהמכירה של הירקות והפירות היא בכמות קטנה.

איתן כבל: אני מבקש שהתכלית הראויה תמומש.

הנוסח הפשוט היה לקבוע כל חנות מ-250 מטר ומעלה, בלי להתייחס למה הוא, למי הוא.

<איתי עצמון: בלי להתייחס למחזור המכירות?

נכון.

ישבנו והגענו להסכמה על קמעונאי גדול.

אולי נפספס מקום אחד או שניים.

איתן כבל: אתה יכול לפספס הרבה.

איתן כבל: יש ישובים לא גדולים שאין בהם את אחת הרשתות הגדולות.

איתן כבל: זה יכול להיות מושב, קיבוץ, יישוב קהילתי, מועצה קטנה.

איתן כבל: אתה יכול להגיד לי שאתה רוצה שזה יהיה רק ברשתות.

לא.

אני מדבר על הצרכן, על הרגליים ועל ההליכה מהדוכן של הירקות עד לקופה.

איתן כבל: לזה כיוונתי.

זו תכלית החוק.

איתן כבל: קורה לכל אחד ואחת מאיתנו שכשהוא מגיע לקופה הוא פתאום נזכר במשהו.

איתן כבל: לפעמים גם הקוד לא נתפס.

<נעמי היימין רייש: רצינו לאזן בין מטרות החוק ליכולות של העסקים לסחוב את הדבר הזה.

<נעמי היימין רייש: אנחנו מוסיפים פה נטל רגולטורי על עסקים.

<נעמי היימין רייש: אנחנו רוצים לוודא שמי שלוקח על עצמו את הנטל הזה יהיו העסקים שיכולים לעמוד בזה.

<נעמי היימין רייש: אנחנו יכולים לדבר במונחים של איתנות פיננסית, רשתות, עסקים גדולים, ואנחנו יכולים לדבר במונחים של גודל, שאז נצטרך להגדיר שטח רצפה גדול יותר כדי לכלול רק את הגדולים.

<נעמי היימין רייש: אני מציעה שנישאר עם ההסכמות שהגענו אליהן.

<נעמי היימין רייש: יש סעיף שיש לו תקנות.

<נעמי היימין רייש: אנחנו נראה איך זה מתחיל לעבוד, נראה איך זה משפיע.

איתן כבל: הוא יכול להיות ביל גייטס שפותח רשת מרכולים שכל אחת בגודל 20 או 30 מטר.

איתן כבל: אני אגיד לו לשים משקל בכל מקום?

איתן כבל: זה לא מה שחבר הכנסת יעקב אשר התכוון.

איתן כבל: הוא התכוון למקום רחב, גדול.

<איתי עצמון: ההגדרה של קמעונאי גדול, שזו הגדרה שלקוחה מחוק קידום התחרות בענף המזון, מתמקדת בעוסק שמוכר מזון ויש לו מחזור מכירות מאוד מאוד גדול.

<איתי עצמון: אפשר להחיל את התיקון המוצע על קמעונאי גדול, כפי שמופיע כרגע בנוסח, ועל עוסק שאינו בהכרח קמעונאי גדול, שמחזיק חנות בגודל מאוד מאוד משמעותי.

איתן כבל: לזה כיוונתי.

<וגיף אליאב: אני חושב שהקריטריון צריך להיות אחיד.

<וגיף אליאב: או שהולכים לפי הגודל של החנות, או שהולכים לפי רשת קמעונאית.

<וגיף אליאב: הרשתות הגדולות נכנסות למושבים.

<וגיף אליאב: הייתי בבית יהושע, ראיתי את "שופרסל אקספרס".

<וגיף אליאב: ייתכן וזה פחות מ-250 מטר.

<וגיף אליאב: אני חושב שרוב התושבים באותו מושב קונים באותו בית עסק.

איתן כבל: בכניסה לקיבוץ עינת יש מתחם של "אלונית".

איתן כבל: בקושי יש שם מקום לזוז.

איתן כבל: אתה רוצה שאני אשים לו משקל?

איתן כבל: אני לא רוצה להכביד על העסק.

איתן כבל: אני רוצה לקבוע את זה במקומות שראוי שזה יהיה.

<וגיף אליאב: אני לא חושב שהצרכן מודע למשקל של המוצרים.

<וגיף אליאב: אני לא התרשמתי שלצרכן יש את האפשרות לדעת מה המשקל, מה המחיר של אותו פריט ספציפי.

<וגיף אליאב: כשיש מתקן שקילה נפרד, לצרכן יש אפשרות לשקול ולדעת.

<וגיף אליאב: במדינות הרבה פחות מפותחות מישראל, למשל מדינות העולם השלישי, אין רק מכשיר שקילה, יש גם מדבקה שיוצאת עם המשקל והמחיר.

<לילך דחוח: אני רוצה לחדד את נושא הקמעונאי הגדול.

<לילך דחוח: יש נטייה בחוקים הרגולטורים להשתמש בהגדרה הזאת.

<לילך דחוח: אני לא מנסה לשכנע את חברי הוועדה לחשוב משהו שהם כבר סגורים עליו, אני רק רוצה לחדד.

<לילך דחוח: "אלונית" היא קמעונאי גדול.

<לילך דחוח: צריך להבין שלרשתות קמעונאיות גדולות יש סניפים קטנים שאין בהם מקום לשים את זה.

<שי פניני: אנחנו חושבים שהאבחנה לא צריכה להיות מחזור המכירות.

<שי פניני: הרגולציה לא צריכה להיות על הרווחים של החברות, היא צריכה להיות על הגודל.

<שי פניני: הגודל צריך להיות איזה שהוא גודל סביר.

<שי פניני: אנחנו חושבים שזה צריך להיות מעל 500 מטר.

<שי פניני: בסוף הצרכן הישראלי הוא לא כזה ביישן.

<שי פניני: ראיתי כבר צרכנים שלא החזירו מוצר למקום שממנו הם לקחו אותו.

<שי פניני: אצלנו לא מתביישים.

<שי פניני: מי שמגלה שהוא קנה 4.5 קילו עגבניות במקום 4 קילו עגבניות, מוציא את זה, לא הולך להחזיר את זה.

<לילך דחוח: חנות של 250 מטר זו חנות קטנה.

<לילך דחוח: היא בדרך כלל נמצאת בערים מאוד מאוד צפופות.

<לילך דחוח: יש המון מרכולים מסביב, בטח גם המון ירקנים.

<לילך דחוח: 250 מטר זה נטל רגולטורי כבד על קמעונאי גדול.

<שי פניני: אנחנו רוצים שהתחרות תהיה הוגנת.

איתן כבל: יש את המכולת השכונתית, שאז ברור שלא צריך, ויש את "אלונית" שלא צריך.

איתן כבל: אני מדבר על מקום שלא יפחת מ-300 מטר.

<איתי עצמון: בחוק קידום התחרות בענף המזון הגודל של חנות גדולה הוא 250 מטר מרובע.

<שלום נעמן: אני יכול להציע שהמשקל יהיה תלוי במרחק בין הקופה למחלקת פירות וירקות?

עבד אל חכים חאג' יחיא: איך נמדוד את זה?

איתן כבל: אני מנסה למצוא את האיזון בין הבקשה שלך לבקשה והרצון של חבר הכנסת יעקב אשר.

<שלום נעמן: אני לא רואה היגיון לגודל.

<שלום נעמן: לפעמים בחנות של 250 מטר המרחק לקופות יכול להיות יותר גדול מאשר בחנות של 1,000 מטר.

<שלום נעמן: תמדוד את זה בזמן הליכה לקופות, במרחק, במסלול שהחנות קובעת ממחלקת הירקות והפירות לקופות.

<שלום נעמן: זה הכי הגיוני.

<שלום נעמן: למה לקבוע שזה יהיה 250 מטר, 1,000 מטר, 5,000 מטר?

איתן כבל: ההיגיון שלך הוא אחלה, רק שאדם שקונה לא מתכנן לסיים את הקנייה שלו דווקא אצל הירקן.

איתן כבל: אתה נכנס פה לעולם שאני לא רוצה להיכנס אליו.

<שלום נעמן: לקוח יכול לתכנן את הקנייה.

<שלום נעמן: אם הוא רוצה לדעת את המשקל של הירקות והפירות, שישים את הירקות בסוף הקנייה.

איתן כבל: אני לא מקבל את עמדתך.

איתן כבל: אני אומר את זה כצרכן.

איתן כבל: רוב האנשים לא מסדרים את הקניות לפי מה שאתה אומר.

<עמית זאב: יש לנו חנויות מ-9 מטר עד 3,500 מטר.

<עמית זאב: החנות שדיברת עליה היא 400 מטר.

<עמית זאב: עלינו יחול החוק בכל מקרה, כי אנחנו קמעונאי גדול.

<עמית זאב: זה יכול לעבוד בין אם זה יחול על קמעונאי גדול, בין אם זה יחול על 500 מטר לכלל השוק, לאו דווקא על קמעונאי גדול.

<עמית זאב: אנחנו נכבד את מה שתחליט הוועדה.

<עמית זאב: אני חושב שבצד של הקמעונאים מברכים על זה.

<עמית זאב: מדובר בשקיפות ללקוח.

<עמית זאב: אנחנו נאמץ את זה בכל מקרה.

<עמית זאב: אני לא מבין את ההתנגדות הנחרצת על כמה מאות שקלים שעולה משקל.

<לאה ורון: שוקלים בו לא רק ירקות ופירות, גם פיצוחים, גם עוגיות.

איתן כבל: אני לא מנסה לעשות את הסידור בחנות.

<שלום נעמן: גם את זה אתם עושים.

עבד אל חכים חאג' יחיא: יש את המקרים בהם אתם קובעים שעד 2 קילו יהיה מחיר א', מעבר לזה מחיר אחר.

עבד אל חכים חאג' יחיא: אז יש הבדל גדול במחיר.

עבד אל חכים חאג' יחיא: נניח שאני רוצה לקחת 2 קילו פחות 50 גרם.

עבד אל חכים חאג' יחיא: אם אני לא שוקל את זה, אני מגיע לקופה וצריך להוציא.

עבד אל חכים חאג' יחיא: אני חושב שעדיף שיגיעו לקופה עם הכמות המדויקת.

עבד אל חכים חאג' יחיא: אני לא חושב שאפשר למדוד מרחק הליכה.

עבד אל חכים חאג' יחיא: אי אפשר להגיד לצרכן לאיפה ללכת בהתחלה.

עבד אל חכים חאג' יחיא: אני חושב שהמשקל יקל עליכם ועל הצרכן.

עבד אל חכים חאג' יחיא: אני חושב שהשטח קובע יותר ממחזור המכירות או מכמות הסניפים.

עבד אל חכים חאג' יחיא: אני לא צריך לדעת את היקף המחזור.

עבד אל חכים חאג' יחיא: אם הוא מרוויח, זה לא אומר שהסחורה שלו יותר טובה.

איתן כבל: אני הולך על 300 מטר.

<איתי עצמון: התיקון יחול על כל עוסק שיש לו חנות ששטחה הוא מעל 300 מטר, ללא התייחסות להגדרה של קמעונאי גדול?

<שי פניני: התחרות צריכה להיות הוגנת.

<שי פניני: לקמעונאי שמוכר ב-400 מטר יש חובה להציב משקל ולשלם אגרה בדיוק כמוני.

<שי פניני: אנחנו צריכים להתחרות בכללים הוגנים, לא להתחרות עם קמעונאי שאין עליו חובות.

<שי פניני: מחזור המכירות לא קשור.

איתן כבל: אני חושב שלא נכון להיכנס לעניין של מחזור המכירות.

איתן כבל: אמרנו שזה מגודל מסוים.

איתן כבל: אם יש רשתות שיש להן חנויות יותר קטנות מ-300 מטר, למה לי להעמיס?

איתן כבל: העניין הוא לא כמה הוא עשיר.

אם אתה קובע 300, החוק לא יחול על פחות מ-300.

<שי פניני: הוא יחול על כל העוסקים, לא רק על קמעונאים גדולים.

<שי פניני: הוא יחול גם על ירקן שמתחרה איתי.

<נעמי היימין רייש: עמדת השר היא שזה יהיה קמעונאי גדול.

<נעמי היימין רייש: אני לא יכולה לעשות משהו שהוא בניגוד לעמדה.

<שירה דימניק: אני מצטרפת לנעמי ממשרד הכלכלה לעניין ההגדרה של קמעונאי גדול.

<שירה דימניק: אני חושבת שצריך להשאיר אותה.

<שירה דימניק: אם אנחנו רוצים תחרותיות, אם אנחנו רוצים הגנה על הצרכן, הקמעונאי הגדול זו ההגדרה שיוצרת אחידות.

<שירה דימניק: כשתדבר על עניין של אכיפה, נדע על מה צריך לעשות אכיפה, על איזה גורם.

<שירה דימניק: קמעונאי גדול מתפרסם ברשימה של הרשות להגבלים עסקיים.

<שירה דימניק: זה משהו ידוע ומפורסם לציבור.

איתן כבל: זו גישה מטופשת.

איתן כבל: אני לא רוצה שכל עשיר יהיה חייב לשים אצלו משקל.

איתן כבל: מעטים האנשים סביב השולחן הזה שעוסקים בענייני צרכנות כמוני, שנלחמים מלחמת חורמה מול המשרדים השונים.

איתן כבל: אני מנסה למצוא את ההיגיון בדבר.

איתן כבל: יכול להיות שיהיה מישהו שיש לו מחזור מפה עד להודעה חדשה.

איתן כבל: בגלל מחזור מכירות גדול זה ייפול עליו?

תהיה הגבלה של מטרים.

<נעמי היימין רייש: הצעת החוק עברה שינוי מאיך שהיא עברה בקריאה ראשונה.

איתן כבל: להגדרה של מחזור אין דבר וחצי דבר למה שמתכוון יעקב אשר, למה שאני מתכוון, ולמה שאת מתכוונת.

<נעמי היימין רייש: היא באה לאזן בין השיקולים השונים.

<שי פניני: היא פוגעת בתחרות.

איתן כבל: אנחנו לא רוצים להכביד או להטיל נטל מיותר.

איתן כבל: מה שקובע זה גודלו של המקום.

צריך להסתכל גם מבחינת בעל העסק.

יכול להיות בעל עסק שיש לו עסק אחד, הוא בקושי חי.

לא צריך להטיל עליו עוד רגולציה.

<נופר טל: הצרכנים בסניף הזה הם פחות חשובים מצרכנים בסניף אחר?

איתן כבל: זה לא קשור.

אולי נכון לעשות שבקמעונאי גדול זה יהיה מ-250 מטר, ובחנות רגילה מעל 500.

<נעמי היימין רייש: זה צריך לחול על קמעונאי גדול, על עסקים גדולים.

איתן כבל: אני אחייב חנות בישוב קהילתי לשים 2 משקלים?

<נעמי היימין רייש: לא, כי קבענו שזה מעל גודל מסוים.

איתן כבל: היא הנותנת.

איתן כבל: מינימרקט מעל 250 מטר לא יצטרך שיהיה לו משקל נוסף?

<נעמי היימין רייש: לא.

<שי פניני: מה שאת אומרת זו פגיעה בתחרות.

<לילך דחוח: כשצרכן בא וקונה ירקות בחנויות אחרות, אין אפילו חשבונית שמפרטת כמו במרכולים.

<נעמי היימין רייש: יש לנו עמדת ממשלה.

<לאה ורון: זה בסדר שאת מביאה את עמדת הממשלה, אבל הכנסת היא הריבון, היא המחוקק.

איתן כבל: חבר הכנסת יעקב אשר, ליבי לא עם הנוסח כפי שאתה מביא אותו.

איתן כבל: הנוסח פה הוא לא נוסח נכון, הוא נוסח מפלה.

איתן כבל: אני מוכן ללכת לשר כדי להסביר לו את זה.

על הקמעונאי הגדול דובר בישיבה הקודמת.

<נעמי היימין רייש: החלטת ועדת שרים הייתה שההצעה הזאת צריכה לחזור לוועדת שרים לפני קריאה ראשונה.

<נעמי היימין רייש: זה לא קרה, כי הגענו להסכמה בינינו.

<נעמי היימין רייש: אמרנו שברגע שאנחנו מתואמים בינינו, ברגע שאנחנו סומכים אחד על השני, אין צורך להעביר את זה לוועדת שרים.

בהחלטת השרים הראשונה היה 2,000 מטר.

עבד אל חכים חאג' יחיא: או שאנחנו מעבירים את זה איך שאנחנו חושבים, שזה לפי השטח, או שאנחנו משאירים הזדמנות ללכת לדבר עם השר.

עבד אל חכים חאג' יחיא: אני לא אהיה מוכן לתמוך בהצעה שמדברת רק על המחזור.

אין ספק שהנוסח של 250 מטר מכסה 98%.

אנחנו לא צריכים להסתפק בזה, אני מסכים איתכם בעניין הזה.

אם אנחנו משכנעים את השר, יש לשר כלי לעשות את זה בתקנות שאנחנו מאשרים.

אם החוק הזה יעבור למושב הבא, מנענו מ-98% מהאנשים ליהנות בשביל ה-100%.

אני מחויב להסכמות.

איתן כבל: אני מכבד את העמדה שלך, גם אני הייתי נוהג כמוך.

איתן כבל: גם אני יודע לעמוד מאחורי הסכמות.

איתן כבל: קרה לי לא פעם פה בוועדה.

איתן כבל: כשחבר הכנסת יעקב אשר הניח את החוק בפנינו, הוא כיוון לכך שבחלק ניכר מרשתות השיווק, בוודאי במקומות שהם גדולים, צריך לחייב משקל ליד הירקות.

איתן כבל: למה?

איתן כבל: מהסיבות של מרחק, דיוק, מבצעים.

איתן כבל: אני באתי ואמרתי שהמבחן כאן הוא מבחן גודלו של המקום, לא המבחן של ההכנסה.

איתן כבל: אתה יכול להיות איש עשיר.

איתן כבל: אני לא אכריח אותך להכניס משקל רק בגלל זה.

איתן כבל: הנחת העבודה היא שגודלו של המקום הוא הדבר שקובע, זאת הנחת היסוד שאיתה יצא המחוקק.

איתן כבל: כשאומרים שזה יהיה לפי המחזור, אני לא מרגיש נוח להיכנס למחוזות שאני לא צריך להיכנס אליהם.

איתן כבל: אני צריך להיכנס לחשבון הבנק של העוסק בשביל להחליט אם יהיה משקל ליד העגבניות או לא?

איתן כבל: הגודל הוא תנאי הכרחי, הוא לא תנאי מספיק.

יש רשימה.

אכיפה תהיה לפי זה.

כשהפקח יבוא - -

איתן כבל: אתה הרי יודע מה זה פקחים.

איתן כבל: אתה יודע איך אתה שולח אותו, אתה לא יודע איך הוא חוזר.

<נופר טל: מה עם הצרכן שקונה במכולת?

איתן כבל: קשה לי לשלוח את זה לתקנות.

<יצחק קמחי: אני ממליץ לוועדה לבוא ולקבוע איזה שהוא סטנדרט מסוים.

<יצחק קמחי: קפצתי בפעם הקודמת כששמעתי את איגוד לשכות המסחר מדבר על כפות מאזניים, בין אם בצחוק או ברצינות.

<יצחק קמחי: המשקל צריך להיות משקל אלקטרוני.

<יצחק קמחי: המשקל יכול לעלות בין 1,000,1,500 שקלים ל-10 אלפים שקלים, אולי אף יותר.

<יצחק קמחי: נשב ונחליט מה לעשות בתקנות.

<יצחק קמחי: המשקל חייב להיות אמין.

<יצחק קמחי: אני לא בטוח שהמשקל בירקות צריך להיות עם 3 מצגים – משקל, מחיר ליחידה ומחיר סופי.

<יצחק קמחי: זה צריך להיות משקל בסטנדרט שאפשר יהיה לסמוך על האמינות שלו.

<יצחק קמחי: זו המגמה שאני הולך.

איתן כבל: כיוון שאני בטוח שלא נצליח לקדם את הצעת החוק שלך, חבר הכנסת יעקב אשר, לקריאה שנייה ושלישית במושב הזה, אני אצביע על הנוסח שהגודל הוא הקובע, כאשר לאחר מכן אני אבוא בדברים עם השר, אני אנסה לשכנע אותו.

איתן כבל: אם אני לא אצליח לשכנע אותו, אני אעשה רביזיה בפתיחת המושב.

איתן כבל: אני מתנגד התנגדות נחרצת לקביעה שמה שקובע זה גודל המחזור.

יש פה משהו שהוא לא שוויוני, אפילו באחוז אחד.

זה דבר שלא נוח לנו לעשות כאנשים בחיים הפרטיים שלנו, בוודאי לא כאנשים בחיים הציבוריים.

צריך לשקול שיקולי עלות- תועלת.

אני לא רואה את הנזק הגדול.

אדם שיש לו חנות של 250 מטר הוא לא עני ודלפון מהרחוב.

אם נקבע 300, זה עוד יותר לא עני ודלפון.

אם נחליט על 300, לא יקרה שום דבר למדינה, הכלכלה לא תקרוס.

<נמרוד הגלילי: אני רוצה להעיר לעניין התחילה.

<נמרוד הגלילי: צריך לזכור שיש היערכות, צריך לקנות משקלים.

איתן כבל: ברור.

הבעיה היותר גדולה היא איזה משקל יהיה.

יחכה לתקנות?

<איתי עצמון: לא בהכרח.

<איתי עצמון: כפי שאמרתי, היישום של התיקון המוצע לא תלוי בהתקנת תקנות לעניין סוגי מכשירי שקילה.

<איתי עצמון: הצעת החוק קובעת שתהיה חובה להציב מכשיר שקילה תקין אחד לפחות, ללא חיוב בקביעת פרמטרים.

<נמרוד הגלילי: אתה אומר שאין פה הגבלה, זה נכון, אבל אם רשת תשים משקלים - -

איתן כבל: אתה צודק שהחוק מחייב אותו לרכוש.

איתן כבל: זה מחייב אותך, המפקח על המשקולות, לקבוע איזה שהוא סטנדרט.

איתן כבל: אני רוצה לבדוק את האפשרות שבתוך 3 חודשים הוא יגיש את התקנה.

<איתי עצמון: אתה רוצה שיהיו תקנות חובה?

איתן כבל: אני חושב שצריכה להיות כאן תקנת חובה.

איתן כבל: אם לא, אנחנו נמצא את עצמנו במאבק מפלצתי שלא נדע איך לצאת ממנו.

איתן כבל: אנחנו רוצים שיהיה קצת יותר טוב ללקוח.

איתן כבל: צודק המשקולן הראשי כשהוא אומר שצריך שתהיה התאמה בין המשקל במחלקת ירקות למשקל בקופה.

איתן כבל: המפקח על המשקולות הוא בעל הבית, הוא זה שאמור לקבוע את הסטנדרט.

עבד אל חכים חאג' יחיא: אני חושב שמשקל אלקטרוני צריך לספק אותנו.

<יצחק קמחי: בוודאי שמדובר במשקל אלקטרוני.

איתן כבל: אנחנו נלך על לפחות 300 מטר.

איתן כבל: אני לא אתמוך בהצעה שמדברת על גודל מחזור וקמעונאי גדול.

איתן כבל: אני אגיש רביזיה על הסעיף הזה.

איתן כבל: אנחנו ננסה להגיע להבנות בעניין הזה.

איתן כבל: זה לא עכשיו ייקוב הדין את ההר.

<נעמי היימין רייש: איזו משמעות יש להסכמות שמגיעים אליהן?

איתן כבל: הגעתי אתכם להסכמות על עניינים קצת יותר גדולים והרי גורל לכלכלה הישראלית מאשר המשקל הזה שיהיה או לא יהיה בחנות של 300 מטר.

איתן כבל: אם אני אביא את זה למליאה, זה יעבור, אבל אני לא רוצה.

איתן כבל: לא באתי למשוך או לעשות את הדברים בכוח.

איתן כבל: אני מנסה לתת את ההיגיון.

איתן כבל: יזמתי לעשות את הרביזיה כדי לא להעמיד את חברי, שהגיע איתכם להסכמות, בפינה.

איתן כבל: הסכמות, אין כוונתן שכל ישר.

איתן כבל: במקרה הזה השכל עקום.

<אתי בנדלר: מדובר בכנסת ישראל, לא מדובר בהכתבה של פקידים.

<אתי בנדלר: נעמי, מה שאת מציעה זה שהפקידות, שאני רוכשת לה כבוד רב, תכתיב לכנסת נוסח של חוקים.

<אתי בנדלר: את אומרת שתמיכת הממשלה מותנית בתיאום.

<אתי בנדלר: היא מותנית בתאום, היא לא מותנית בהסכמה.

<אתי בנדלר: גם אם מדובר בהסכמה, זה מחייב את חבר הכנסת המסכים ואת הפקידים או השרים שאיתם נעשתה ההסכמה, ודאי שזה לא מחייב את כל חברי הכנסת האחרים.

<אתי בנדלר: שלב ההידברות בין חברי הכנסת המציעים לנציגי הממשלה נעשה לפני ישיבות הוועדה.

<אתי בנדלר: בישיבות הוועדה עולים עוד טיעונים, עולות עוד הערות, לא פעם הערות של הלשכה המשפטית.

<אתי בנדלר: לא פעם אמרתי לחברי הכנסת שלא עולה על הדעת לקבל את ההסכמה בגלל נקודות כאלו וכאלו שלא נתנו את הדעת עליהן.

<אתי בנדלר: גם הפקידות פתוחה לשמוע את ההערות האלו.

איתן כבל: עד היום הזה לא עשיתי שקר בנפשי בהצבעות.

איתן כבל: פה אני מרגיש שאני עושה שקר בנפשי.

איתן כבל: אני יודע מה הייתה התכלית הראויה.

איתן כבל: חבר הכנסת יעקב אשר בא ממקום של דאגה לצרכן, לכן אמרנו 300 מטרים.

איתן כבל: אנחנו לא רוצים שהאזרח ימצא את עצמו מטורטר בתוך סניף.

איתן כבל: אפשר לחלוק על זה, אפשר להסכים עם זה.

<נעמי היימין רייש: אני רוצה לומר משהו על עניין השוויון.

<נעמי היימין רייש: אנחנו לא מטילים רגולציה שווה בעולם תוכן של רגולציה.

<נעמי היימין רייש: אין בזה פגיעה בשוויון, כי לכל גורם עסקי יש יכולות אחרות.

<נעמי היימין רייש: אנחנו עושים הקלות לעסקים קטנים.

איתן כבל: מינימרקט של 300 מטר נחשב שחקן.

<נעמי היימין רייש: אני לא יודעת מה הרווח שלו.

איתן כבל: זה לא קשור בכלל.

<אתי בנדלר: יכול להיות שהוא עם מחזור מכירות ענק אבל בהפסד תפעולי.

איתן כבל: רק לאחרונה נסגרה אחת הרשתות הכי גדולות בישראל.

איתן כבל: הנטל הרגולטורי שהייתי שם עליהם באותה נקודת זמן היה יותר גדול ממה שהייתי שם על המינימרקט ליד הבית שלי.

איתן כבל: אם נקודת המוצא היא השירות לאזרח, השירות לאזרח הוא הקובע.

אני לא רגוע מהעניין של סוג המשקל.

<איתי עצמון: אני מבין שהתיקון המוצע הוא שזה יחול על עוסק ששטח המכירה שלו הוא לפחות 300 מטר מרובע, כאשר אנחנו מוחקים את ההגדרה של קמעונאי גדול.

<איתי עצמון: הסוגיה השנייה, כפי שציין חבר הכנסת יעקב אשר, היא לעניין סוג מכשיר השקילה.

<איתי עצמון: כרגע היישום של התיקון המוצע לא תלוי בקביעת פרמטרים למכשיר שקילה.

<איתי עצמון: השאלה אם יש צורך בכך, ואיך בדיוק ייקבעו הפרמטרים.

<יצחק קמחי: המשקלים המסחריים נדרשים להיות בעלי 3 צגים: צג של משקל, צג של מחיר ליחידת מידה, והמחיר הסופי.

<יצחק קמחי: אלה המשקלים שאנחנו דורשים היום שיהיו במעדניות ובקו הקופות.

<יצחק קמחי: אם הבנתי נכון את ההצעה, המטרה היא לתת את המשקל בלבד.

<יצחק קמחי: מדובר במשקלים שהם בעלי צג אחד, שהם לא בהכרח המשקלים הרגילים שאנחנו מאשרים היום.

<יצחק קמחי: אפשר לקבוע סטנדרט מסוים לאותם משקלים כך שיהיו מספיק אמינים.

<יצחק קמחי: ניתן להם איזו שהיא רגולציה נוספת.

איתן כבל: החוק מחייב כל אחד פה לקנות את המשקל.

<יצחק קמחי: אם המשקל יהיה משוכלל מאוד כך שתהיה סתירה בינו לבין המשקל בקופה, אנחנו סתם יוצרים בעיות נוספות.

איתן כבל: אני צריך משקל.

איתן כבל: לא אמרנו הבדלי מחיר בין המדף לקופה, אמרנו שלאדם יהיה מכשיר אלקטרוני מכויל.

<יצחק קמחי: משקל אלקטרוני מאומת.

<הילה דוידוביץ- בלומנטל: מאומת על ידי מי?

<יצחק קמחי: על ידנו.

<איתי עצמון: האם מדובר על מכשיר שקילה אלקטרוני תקין ומאומת?

<יצחק קמחי: כן.

<יצחק קמחי: את המשקלים בסופרמרקט אנחנו מנסים לבדוק אחת לשנה.

איתן כבל: אני רוצה שתיתן לי נוסח.

<יצחק קמחי: משקל אלקטרוני שקיבל אישור דגם על ידי המפקח.

<יצחק קמחי: זה המינימום שיידרש.

<איתי עצמון: קיבל אישור דגם לפי פקודת המידות והמשקולות?

<יצחק קמחי: כן, לפי פקודת המידות והמשקולות.

<איתי עצמון: האם יש צורך בהסמכת השר לקבוע סוגי מכשירי שקילה בתקנות לאחר שקבענו את הפרמטרים?

<יצחק קמחי: אני לא רוצה לקבוע לשר.

איתן כבל: אם אתה מתעקש על העניין הזה, אתה חייב שהתקנות יאושרו עוד לפני התחילה.

איתן כבל: אני לא רוצה שיהיה הבדל בין התקנות לחוק, דהיינו שהחוק יחייב את האנשים ללכת לרכוש משקל שקיבל אישור דגם לפי פקודת המידות והמשקולות, כאשר אתה תבוא ותגיד שהשר החליט על משקל אחר.

<יצחק קמחי: הדבר הוא ברור, לכן נתתי את המינימום הנדרש.

<יצחק קמחי: אני לא מאמין שיהיה שינוי.

<יצחק קמחי: את ההמלצות שלי אני אתן לשר.

איתן כבל: אם מתכוונים לשנות את התנאים, הם חייבים להיות מובאים לאישור עוד לפני התחילה.

איתן כבל: אנחנו לא נהפוך אנשים לעבריינים בגלל שינוי סוגי המשקל.

<איתי עצמון: אנחנו נשאיר את ההסמכה של השר לקבוע בתקנות הוראות לעניין סוגי מכשירי שקילה.

<איתי עצמון: לעניין ההסמכה הנוספת לקבוע סוגי עוסקים נוספים שיחול עליהם אותו סעיף קטן, ההסמכה הזאת הייתה יותר רלוונטית - -

איתן כבל: תשאיר אותה.

<איתי עצמון: לא בטוח שיש כאן סוגים של עוסקים.

<איתי עצמון: מדובר על הגבלה לפי שטח מכירה.

<איתי עצמון: לעניין הסנקציה, העיצומים הכספיים, קיבלנו אתמול התייחסות ממשרדי הממשלה.

<איתי עצמון: הם מציעים לתקן את סעיף 22ג לחוק הגנת הצרכן, שעניינו סמכות הממונה להטיל עיצום כספי בסכום של 22 אלף שקלים חדשים, ואם העוסק הינו תאגיד - בסכום של 7,000 שקלים חדשים, בשל הפרת החובה לפי התיקון המוצע.

<שי פניני: זה מינימום 22 אלף שקל?

<איתי עצמון: זה סכום פיקס.

<שי פניני: בלי שיקול דעת של הממונה?

<איתי עצמון: אין שיקול דעת לגבי הסכום, אלא לפי תקנות ההפחתה.

<שי פניני: צריך להסביר לחברי הכנסת שבתקנות ההפחתה שמתקינים אין שיקול דעת.

<איתי עצמון: לא מתקינים, הן קיימות.

<שי פניני: בתקנות ההפחתה של חוק הגנת הצרכן אין שיקול דעת להפחתה בפועל.

<שי פניני: אחרי הפרה ראשונה שום תאגיד לא יכול ליהנות משום הפחתה.

<שי פניני: תקנות ההפחתה אומרות כך: אחד, 30% על הפרה ראשונה; שתיים, במקרה שהמפר הינו תאגיד – עד 30%; שלוש, בשל נסיבות אישיות.

<שי פניני: תקנות ההפחתה מונעות את שיקול הדעת מהממונה.

<לילך דחוח: תקנות ההפחתה מאפשרות שיקול דעת חד-פעמי.

<שי פניני: הן כובלות את שיקול הדעת.

<נופר טל: אם ברשת שיש לה 280 סניפים תמצא שאין משקל, או שיש בה משקל לא תקין, לא יהיה לך שיקול דעת.

<נופר טל: גם אם יגידו לך שזאת טעות, או יגידו לך שהוא היה תקין לפני שעה, אתה לא תוכל להפחית את העיצום.

עבד אל חכים חאג' יחיא: אני חושב שאת עניין התקינות אפשר לסגור בזה שמכיילים את המשקל כל תקופה מסוימת.

עבד אל חכים חאג' יחיא: אף אחד לא יכול לבדוק כל דקה.

<נופר טל: אנחנו משלמים אגרה על כל משקל שנמצא בסניפים.

<נופר טל: מה אם המשקל התקלקל?

עבד אל חכים חאג' יחיא: אם את יודעת שהוא התקלקל, את צריכה לדאוג לתקן אותו.

<לילך דחוח: זה לוקח זמן.

<נופר טל: יש מקרים שהם טעות.

<נופר טל: התאגידים נתפסים ככאלה שכל מטרתם לגנוב את כספי הצרכנים.

<נופר טל: ככה אנחנו נתפסים בחדר הזה, גם מחוצה לו.

<נופר טל: מה לעשות שקורות טעויות.

<נופר טל: אם ברפואה אנחנו מכירים בסטייה של 2% עד 5%, ואם בבנייה אנחנו מכירים סטייה של 2% עד 5%, לא ייתכן שבקמעונאות מזון נגיד שאין סטיות.

<נופר טל: לרשתות יש 71 סניפים, 90 סניפים ו-280 סניפים.

<נופר טל: זה לא בעל עסק אחד שמתקלקל לו המשקל והוא יודע באותו רגע.

<נופר טל: צריך לדווח לנו, אנחנו צריכים להזמין.

<נופר טל: הפקחים יודעים להגיע בדיוק בבוקר שבו התקלקל המשקל, בדיוק בבוקר שבו החליפו מבצע.

<נופר טל: אין לי מושג איך, אבל זה קורה.

<נופר טל: תקנות ההפחתה לא מאפשרות הפחתה.

<נופר טל: גם אם בפעם השנייה יתפסו אצלי משקל לא פעיל, בין אם זה יהיה בטעות ובין אם אני אוכיח, אתה עדיין לא תוכל להפחית.

<לילך דחוח: אם העוסק הראה שהוא עובד עם חברת כיול כדי לכייל באופן שוטף את המשקלים שלו, ואם הוא הראה מסמכים, לא יכול להיות שהוא יקבל עיצום כספי על תקלה.

<לילך דחוח: אם אני מראה שאני פועלת כדי לכייל את המכשירים האלה, כדי לתקן את התקלות האלה בזמן לגמרי סביר - -

עבד אל חכים חאג' יחיא: כמה זמן לוקח לכייל?

<לילך דחוח: זו בדיקה שנעשית פעם בשנה.

<לילך דחוח: היא נעשית על ידנו פעם בשנה, והיא נעשית על ידי משרד הכלכלה פעם בשנה.

<לילך דחוח: המפקחים של משרד הכלכלה לא תמיד מספיקים להגיע לכל הרשתות.

<לילך דחוח: אנחנו לא ממתינים למפקחים האלה.

<לילך דחוח: יש לנו אישור של החברות האלו.

<הילה דוידוביץ- בלומנטל: אנחנו מתנגדים להצעה.

<הילה דוידוביץ- בלומנטל: תקנות ההפחתה הן תקנות רוחביות.

<שי פניני: זה לא נכון.

<הילה דוידוביץ- בלומנטל: התקנות האלו הובאו, לפי מיטב זכרוני, לאישור הוועדה.

<הילה דוידוביץ- בלומנטל: הן תקנות שחלות על הפרות של עיצומים כספיים של כל חוק הגנת הצרכן.

<הילה דוידוביץ- בלומנטל: הן מבוססות על בסיס תבנית רוחבית של כל החקיקה שעוסקת בעיצומים כספיים.

<הילה דוידוביץ- בלומנטל: הן מאפשרות הפחתה בנסיבות מסוימות.

<הילה דוידוביץ- בלומנטל: אנחנו לא פותחים כאן את התקנות.

<הילה דוידוביץ- בלומנטל: התקנות נשארות כפי שהן, רק הקריטריונים שם רלוונטיים להפחתה.

<הילה דוידוביץ- בלומנטל: לרשות להגנת הצרכן יש שיקול דעת באכיפה.

<הילה דוידוביץ- בלומנטל: לפני הטלת עיצום יש שימוע, יש נסיבות אישיות.

<הילה דוידוביץ- בלומנטל: גם בשימוע אפשר להעלות כל מיני טיעונים.

<לילך דחוח: לתאגיד אין נסיבות אישיות.

<אתי בנדלר: בנוסף לנסיבות שהוזכרו כאן, דהיינו הפרה ראשונה ונסיבות אישיות, קיימות נסיבות נוספות, כמו למשל אם המפר הפסיק את ההפרה מיוזמתו ודיווח עליה לממונה, כמו למשל אם המפר נקט פעולות למניעת הישנות ההפרה או הקטנת הנזק להנחת דעתו של הממונה.

<אתי בנדלר: בתקנות אלו הוספה הוראה נוספת שלא קיימת בצורה רוחבית בכל התקנות להפחתה.

<אתי בנדלר: היא מדברת על הפחתה בשל התחשבות במחזור עסקאות.

<אתי בנדלר: זו הייתה יוזמה של הוועדה.

<אתי בנדלר: נכנסה לרשימה גם הוראה כזאת.

<אתי בנדלר: אני חושבת שאתה מציג את זה בצורה מאוד מצומצמת.

<שי פניני: אני חולק על מה שאת אומרת.

<שי פניני: "הפר מיוזמתו ודיווח לממונה" אומר שאנחנו מקבלים הנחה על עיצום שגילינו, דיווחנו עליו, ובגלל הדיווח קיבלנו קנס.

<שי פניני: זה לא באמת מתכתב עם המציאות, עם כל הכבוד.

<שי פניני: הנסיבה השנייה, שהיא נקיטה בפעולות או בכל האמצעים הסבירים, היא סך הכל הנחה של 30% מ-22 אלף אלף שקלים.

<שי פניני: בפעם הראשונה אני יכול לקבל 30%, בפעם השנייה זה נסיבות אישיות שלא קיימות בתאגיד, ובפעם השלישית זה כשאני מלשין על עצמי, מקבל קנס ומבקש הנחה, שזה גם לא כל כך רלוונטי.

<אתי בנדלר: אני חושבת שאתה מציג את הדברים לא נכון, אבל כיוון שאנחנו לא דנים בתקנות ההפחתה - -

<איתי עצמון: הוועדה צריכה להצביע על התיקון של סעיף 22ג(א) לחוק הגנת הצרכן, להצביע על להוסיף את ההפרה שנוגעת לאי הצבת מכשיר משקל תקין לפי התיקון המוצע, וכן לדון ולקבוע מועד תחילה.

איתן כבל: מה הזמן הסביר?

<יצחק קמחי: מדובר במאות רבות של סניפים שייכנסו לתוך החקיקה הזאת.

<יצחק קמחי: מדובר במאות רבות של מכשירי שקילה שצריכים להירכש.

איתן כבל: חצי שנה זה מספיק?

<יצחק קמחי: אני מתאר לעצמי שחצי שנה זה בהחלט מספיק.

איתן כבל: אני חושב שחצי שנה זה זמן סביר.

אני בהחלט חושב שהצעת החוק כפי שמוגשת עכשיו היא נכונה.

אם לא תהיה הסכמה של משרד הכלכלה, אני אעשה את כל מה שביכולתי, כשאני חושב שגם חבר הכנסת כבל ישמור על שמי ועל מילתי, לא לקדם את זה בכוח.

אני מלכתחילה דיברתי על מטרים.

2,500 מטר זו הייתה שליפה מהמותן, היא לא הייתה צריכה להיות.

איבדנו קצת את הרגישות ברזולוציות האלו.

אם אני לא בא עם אגו, שגם משרדי הממשלה לא יבואו עם אגו.

הסכמות צריך לכבד, ואני אכבד אותן.

אני מבקש לעשות סיעור מוחות בשעה, שעתיים, שלוש קרובות, כי בסוף אנחנו עושים את זה בשביל האזרחים.

גם פקידי הממשלה פה בשביל האזרחים.

אני את מילתי אשמור.

<הילה דוידוביץ- בלומנטל: ההחלטה שהתקבלה פה מנוגדת להחלטת ועדת שרים.

<הילה דוידוביץ- בלומנטל: אני מבקשת לעמוד בהסכמות.

איתן כבל: זה לא שאנחנו לוקחים את הראש שלנו, מחפשים את האבן הכי גדולה כדי לדפוק אותו.

איתן כבל: יש הרבה חוכמה במשרד המשפטים.

איתן כבל: גם כשהם מביאים חקיקה ברמה נמוכה, אני עדיין נותן את הקרדיט.

איתן כבל: זה לא הוגן להציג חקיקה בסדר גודל כזה על ידי כך שאומרים ששרים יצאו.

איתן כבל: צריך לזכור, כולה משקל.

איתן כבל: רק שלא תגידו תיכף שהעולם יעצור את נשמתו.

איתן כבל: זה אחד הרגעים המביכים שלי בכנסת ישראל.

איתן כבל: אני מעלה להצבעה.

איתן כבל: מי בעד הצעת חוק הגנת הצרכן (תיקון מס' 50) (חובת עוסק להציב מכשיר שקילה במכר טובין לפי משקל), התשע"ז-2017, ירים את ידו?

איתן כבל: בעד – 3

איתן כבל: נמנעים – אין

איתן כבל: הצעת החוק אושרה לקריאה שנייה ושלישית.

איתן כבל: אני מגיש רביזיה.

שנינו מגישים רביזיה.

איתן כבל: תודה רבה, הישיבה נעולה.